R A T I 0. 213 



Graecarum literarum, quum viri docti timide ederent, quae -vernaculc 

 scripsissent, solamque sibi nominis famam ex iis, quae Latiae componerent , 

 augurarentur ; sed quanquam nihil recentiorum laudibus detrahimus, con- 

 tendimus tamen nullius sermonis recentioris studio antiquarum linguarum 

 desideriura resarciri posse. Cuiusvis linguae studium mirifice facit ad 

 oinnes ingenii vires excitandas memoriam locupletando, iudicium acuendo, 

 elegantiam promovendo, nullius aeque atque antiquarum. 'Atque ut nemo 

 patrii sermonis ingeniutn probe perspicit, nisi ilium cum aliis idiomatis 

 eiusdem stirpis comparare potest, sic perpetuo errant misereque vacillant, 

 qui idiomata gentium Roraanicarum et Germanicarum sine accurata cog- 

 nitione sermonis Graeci et Latini explicare conantur. Non curamus igitur 

 ineptos homines, qui tempus, quod nos in linguis mortuis terendum puta- 

 mus, aliquanto melius dari censeant earum linguarum studio, quae in 

 ore hominum sint multoque facilius percipiantur. Non vident, dum odioso 

 isto mortuarum nomine praestantiam huius studii convellere cupiunt, se 

 invitos magno opere illud commendare. Nam, ut alienis verbis utar, his 

 ipsa rnors immortalitatern parit; facit enim, ut communi lege solutae for- 

 mam quam habent constanter servent nee amplius mutationem subeant 8 ). 

 Latinus sermo in ore hominum esse desiit et magis magisque invalescit 

 consuetudo, ut viri docti de rebus etiam ad antiquitatem pertinentibus 

 scribentes sua quisque lingua utantur; quod bene an secus fiat, nunc 

 non disputo sed etiamsi usus Latini sermonis ex Academicis scholis vel 

 more vel lege tolleretur, tamen eius studium retinendum censerem nega- 

 remque esse hominis liberaliter educati et qui aliquando ad gravissima 

 munera accedet, omnia ad praesentem utilitatern exigere. Ars grammatica 

 enim habet hoc commune cum geometria, ut non rnodo cum percepta sit, 

 sed etiam cum percipiatur prosit, quod non intelligunt quibus primarium 

 videtur eo consilio in Gymnasiis linguas recentiores doceri, ut adolescentes 

 nostri Gallice , Germanice , Anglice loqui discant. Quare quum multi 

 recentiorum linguarum commendationem petant e maiori earum facilitate, 

 hoc ipsum nos movet , ut , quando de institutione melioris civium partis 

 agitur, antiquis palmam deferamus. Laudamus 



qui pueris olim dant crustula blandi 

 Doctor es , elementa vcttnt ut discere prima ; 



